CELEX: 32018D1213(03)
Language: fi
Date: 2018-12-06 00:00:00
Title: Komission täytäntöönpanopäätös, annettu 6 päivänä joulukuuta 2018, Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaisemisesta Euroopan unionin virallisessa lehdessä (Graves supérieures (SAN))

13.12.2018   
               
               
                  FI
               
               
                  Euroopan unionin virallinen lehti
               
               
                  C 449/22
               
            
         KOMISSION TÄYTÄNTÖÖNPANOPÄÄTÖS,
         annettu 6 päivänä joulukuuta 2018,
         Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaisemisesta Euroopan unionin virallisessa lehdessä
         
         (Graves supérieures (SAN))
         (2018/C 449/06)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
         sekä katsoo seuraavaa:
         
                     (1)
                  
                  
                     Ranska on asetuksen (EU) N:o 1308/2013 105 artiklan mukaisesti esittänyt pyynnön nimityksen ”Graves supérieures” eritelmän muuttamisesta.
                  
               
                     (2)
                  
                  
                     Komissio on arvioinut kyseisen pyynnön ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.
                  
               
                     (3)
                  
                  
                     Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Graves supérieures” eritelmän muutospyyntö,
                  
               ON PÄÄTTÄNYT SEURAAVAA:
         
            Ainoa artikla
            Asetuksen (EU) N:o 1308/2013 105 artiklan mukainen nimityksen ”Graves supérieures” (SAN) eritelmän muutospyyntö esitetään tämän päätöksen liitteessä.
            Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitettua eritelmän muutosta kahden kuukauden kuluessa päätöksen julkaisupäivästä.
         
         
            Tehty Brysselissä 6 päivänä joulukuuta 2018.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 347, 20.12.2013, s. 671.
      
      
         
            LIITE
            
               ”GRAVES SUPÉRIEURES”
            
            
               PDO-FR-A1014-AM02
            
            
               Hakemuksen jättämispäivä: 7. maaliskuuta 2016
            
            ERITELMÄN MUUTOSPYYNTÖ
            1.   Muutokseen sovellettavat säännöt
            
            Asetuksen (EU) N:o 1308/2013 105 artikla – Muu kuin vähäinen muutos
            2.   Muutoksen kuvaus ja perustelut
            
            2.1   
                  Maantieteellinen alue
               
            
            Muutetaan eritelmän 1 luvun IV kohdan 1 alakohta seuraavasti:
            
                        —
                     
                     
                        Lisätään kunnan nimen ”Virelade” jälkeen seuraava: ”sekä Coimèresin kunnan alueen se osa, joka vastaa jaksoa A ”Herrères” kiinteistörekisterin ensimmäisellä sivulla (vuoden 1934 tarkistettu kartta) (vahvistettu vastaavan maarekisterikartan sivujen ajantasaista digitaalista tietokantaa (”plan minute de conservation”) 5. marraskuuta 2010)”. Tämän muutoksen tavoitteena on sisällyttää maantieteelliseen alueeseen osa Coimèresin kunnan alueesta. Tämän tekee perustelluksi se, että viinintuotannossa on kyseisellä alueella pitkään käytetty samanlaisia viiniköynnöksen kasvatustapoja kuin viereisillä nimityksen ”Graves supérieures” soveltamisalaan kuuluvilla viinitarhoilla ja kyseisen alueen sijainti on hyvin samankaltainen maisemallisesti sekä topografian, hydrologian, geologian ja pedologian kannalta. Tämä Coimèresin kunnan osa sijaitsee maantieteellisesti aivan SAN-nimityksen ”Graves supérieures” maantieteellisen alueen vieressä.
                        Hakemus Coimèresin kunnan sisällyttämisestä maantieteelliseen alueeseen tehtiin vuonna 1938 heti sen jälkeen, kun nimitys oli tunnustettu kansallisesti, sillä eräs toimija ilmoitti jo tuolloin tästä poisjätöstä. Vaikka tämän jälkeen kansallisella tasolla on tehty peräkkäisiä myönteisiä päätöksiä kyseisen kunnan sisällyttämisestä nimityksen maantieteelliseen alueeseen, päätöstä ei ole koskaan sisällytetty virallisiin teksteihin. Lisäämällä tämä kunta maantieteelliseen alueeseen pyritään nyt vain korjaamaan tämä kauan sitten tapahtunut poisjättö.
                     
                  
                        —
                     
                     
                        Poistetaan kunnat ”Martignas-sur-Jalle” ja ”Saint-Jean-d’Illac”. Tämän muutoksen tarkoituksena on poistaa maantieteellisestä alueesta Martignas-sur-Jallen ja Saint-Jean-d’Illac’n kunnat, sillä niiden alueella ei enää harjoiteta viininviljelyä, ei enää kasvateta viiniköynnöksiä eikä ole SAN-nimitystä vastaavia lohkoja.
                        Tämän vuoksi muutetaan yhtenäisen asiakirjan 6 kohtaa.
                     
                  2.2   
                  Rajattu viljelyalue
               
            
            Muutetaan eritelmän I luvun IV kohdan 2 alakohta seuraavasti: Lisätään ensimmäisen virkkeen loppuun ilmaisu: ”sekä pysyvän komitean 4. syyskuuta 2013 pidetyssä kokouksessa kansallisen komitean valtuutuksesta”. Tämän muutoksen tavoitteena on lisätä päivämäärä, jona kansallinen toimivaltainen viranomainen hyväksyi maantieteellisellä tuotantoalueella sijaitsevan rajatun viljelyalueen muutoksen. Viljelyalueen rajaamisella tarkoitetaan asianomaisen tarkistetun alkuperänimityksen tuotantoon soveltuvien viljelylohkojen määrittämistä maantieteellisellä tuotantoalueella.
            Tämä muutos ei vaikuta yhtenäiseen asiakirjaan.
            2.3   
                  Kokonaisalkoholipitoisuus tilavuusprosentteina
               
            
            Muutetaan eritelmän I luvun IX kohdan 1 alakohdan e alakohta seuraavasti:
            
               ”Kun kyseessä ovat viinit, joilla on tarkistettu alkuperänimitys ”Graves supérieures”, viinin kokonaisalkoholipitoisuus saa kuivasokeroimalla tai puhdistetun tiivistetyn rypäleen puristemehun avulla tapahtuvan väkevöinnin jälkeen olla enintään 15 tilavuusprosenttia. Väkevöinti viinin valmistukseen tarkoitettujen rypälemehujen osittaisella tiivistämisellä on sallittua, kunhan väkevöimisaste on enintään 10 prosenttia. Kokonaisalkoholipitoisuus saa väkevöinnin jälkeen olla enintään 19 tilavuusprosenttia.”
            
            Näissä määräyksissä noudatetaan asetusta (EU) N:o 1308/2013, jonka liitteessä VII olevan II osan 1 kohdassa täsmennetään, että ”kokonaisalkoholipitoisuuden enimmäisraja voi ylittää 15 tilavuusprosenttia, kun kyseessä ovat viinit, joilla on suojattu alkuperänimitys ja jotka on valmistettu ilman väkevöimistä tai väkevöitetty ainoastaan käyttäen osittaisia tiivistämismenetelmiä, jotka on lueteltu liitteessä VIII olevan I osan B jakson 1 kohdassa, edellyttäen, että kyseisen suojatun alkuperänimityksen teknisessä asiakirjassa olevassa tuote-eritelmässä annetaan siihen mahdollisuus”.
            Asetuksessa (EU) N:o 1308/2013 säädetty mahdollisuus korottaa väkevöityjen viinien kokonaisalkoholipitoisuutta 19 tilavuusprosenttiin otettiin käyttöön asetuksella (EU) 2017/2393. Tämä muutos oli tarpeen, jotta eritelmässä otettaisiin huomioon se, että ylikypsinä poimituista ”Graves supérieures” -rypäleistä saatujen viinien alkoholipitoisuus voi olla korkea ja koska lainsäädännössä edellytetään kyseisen mahdollisuuden sisällyttämistä tuote-eritelmään.
            Tämä muutos ei vaikuta yhtenäiseen asiakirjaan.
            2.4   
                  Yhteys alkuperään
               
            
            Korvataan eritelmän I luvun X kohdan 1 alakohdassa luku ”43” luvulla ”42”. Tämä muutos tehdään, koska maantieteellisen alueen kuntien lukumäärää on tarkistettava sen vuoksi, että kaksi kuntaa eli Martignas-sur-Jalle ja Saint-Jean-d’Illac on poistettu maantieteellisestä alueesta ja osa Coimèresin kunnan alueesta on lisätty siihen.
            Tämän vuoksi muutetaan yhtenäisen asiakirjan kohtaa ”Yhteys alkuperään”.
            YHTENÄINEN ASIAKIRJA
            1.   Nimi
            
            Graves supérieures
            2.   Maantieteellisen merkinnän tyyppi
            
            SAN – Suojattu alkuperänimitys
            3.   Rypäletuotteiden luokat
            
            
                     
                        1.
                     
                     
                        Viini
                     
                  4.   Viinin/viinien kuvaus
            
            Jäännössokeria sisältävät hiilihapottomat valkoviinit, jotka valmistetaan sémillon B -lajikkeen ylikypsistä, käsin useassa eri vaiheessa poimituista ja valikoiduista rypäleistä, joista saadaan runsaita, täyteläisiä ja väriltään kullanhohtoisia viinejä, joissa voidaan erottaa kandeerattujen hedelmien aromeja. Raikkauden korostamiseksi viineissä voidaan käyttää myös sauvignon B- ja muscadelle B -lajikkeiden rypäleitä.
            Luonnollinen vähimmäisalkoholipitoisuus 13,5 prosenttia.
            Käymiskykyisten sokereiden pitoisuus (G+F) on vähintään 34 g/l.
            Muut analyyttiset perusteet ovat EU:n sääntelyn mukaisia.
            Yleiset analyyttiset ominaisuudet
            
                        Kokonaisalkoholipitoisuus enintään (til-%)
                     
                     
                         
                     
                  
                        Kokonaisalkoholipitoisuus vähintään (til-%)
                     
                     
                        12
                     
                  
                        Vähimmäishappopitoisuus
                     
                     
                        Milliekvivalentteina litrassa
                     
                  
                        Haihtuvien happojen pitoisuus enintään (milliekvivalenttia/litra)
                     
                     
                        25
                     
                  
                        Kokonaisrikkidioksidipitoisuus enintään (mg/litra)
                     
                     
                         
                     
                  5.   Viininvalmistusmenetelmät
            
            a.   
                  Olennaiset viininvalmistusmenetelmät
               
            
            
               Tiheys ja etäisyys
            
            Viljelykäytäntö
            Viiniköynnösten istutustiheys on vähintään 5 000 köynnöstä hehtaarilla.
            Köynnösrivien välinen etäisyys saa olla enintään 2 metriä, ja köynnösten välisen etäisyyden samalla rivillä on oltava alle 0,80 metriä.
            
               Viiniköynnösten leikkuuta koskevat säännöt
            
            Viljelykäytäntö
            Viiniköynnökset on leikattava viimeistään lehtien auettua (vaihe 9 Lorenzin asteikolla).
            Viiniköynnökset leikataan seuraavilla tekniikoilla siten, että köynnökseen jää enintään 12 silmua:
            
                        —
                     
                     
                        matalaleikkaus (eli kannusleikkaus) tai pitkä juoksijaleikkaus,
                     
                  
                        —
                     
                     
                        kaksirunkoinen matalaleikkaus tai nelihaarainen viuhkaleikkaus.
                     
                  
               Viinirypäleiden korjuu
            
            Valmistuksessa sovellettava rajoitus
            Viini on peräisin ylikypsistä (jalohomeen peittämistä ja/tai rusinoituneista) rypäleistä, jotka on poimittu käsin ja valikoitu useassa eri vaiheessa.
            
               Väkevöinti
            
            Erityinen viininvalmistusmenetelmä
            Väkevöinti on sallittua eritelmässä vahvistettujen sääntöjen mukaisesti.
            b.   
                  Enimmäistuotokset
               
            
            48 hehtolitraa hehtaarilta
            6.   Rajattu alue
            
            Viinirypäleet on korjattava ja viiniytettävä sekä viini valmistettava ja jälkikäsiteltävä seuraavien Gironden departementin kuntien alueella: Arbanats, Ayguemortes-les-Graves, Beautiran, Bègles, La Brède, Budos, Cabanac-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade sekä Coimèresin kunnan alueen se osa, joka vastaa jaksoa A ”Herrères” kiinteistörekisterin ensimmäisellä sivulla (vuoden 1934 tarkistettu kartta) (vahvistettu vastaavan maarekisterikartan sivujen ajantasaista digitaalista tietokantaa (”plan minute de conservation”) 5. marraskuuta 2010).
            7.   Pääasialliset viininvalmistuksessa käytettävät rypälelajikkeet
            
            
                         
                     
                     
                        Muscadelle B
                     
                  
                         
                     
                     
                        Sauvignon B
                     
                  
                         
                     
                     
                        Sauvignon gris G
                     
                  
                         
                     
                     
                        Sémillon B
                     
                  8.   Yhteyden/yhteyksien kuvaus
            
            Suojatun alkuperänimityksen ”Graves supérieures” maantieteellinen alue on noin 10 kilometriä leveä vyöhyke Garonnejoen vasemmalla puolella alkaen Bordeaux’n pohjoispuolelta ja päättyen Langonin kaakkoispuolelle.
            Kuten alkuperänimityksen nimi jo kertoo (ilmaisu ”graves” viittaa Gironden soraiseen maaperään), maaperä muodostuu pienemmistä ja suuremmista kivistä, enemmän tai vähemmän karkeasta sorasta sekä liejun- ja savensekaisesta hiekasta. Alla on joskus kalkkikiveä mutta enimmäkseen pelkkää hiekkaa, rautapalsia (rautapitoista hiekkakiveä) tai savea. Maantieteellinen alue kattaa 42 kuntaa Gironden departementissa.
            Maaperä on pitkän ja monimutkaisen geologisen historian tuotosta ja kiinteässä yhteydessä Garonnejoen syntyyn, jokiuoman muutoksiin ja peräkkäisiin ensimmäisen kvartäärikauden jäätiköihin. Noiden ajanjaksojen kuluessa Pyreneiden jäätiköt syövyttivät laaksoja ja tuottivat kiviainesta, jonka joet sitten kuljettivat aina Bordeaux’n alueelle saakka. Näistä peräkkäisistä kerrostumista on jäljellä vain jäänteitä kaikenkokoisina ja -tyyppisinä soraharjanteina.
            Alueen maaperälle on luonteenomaista huomattava läpäisevyys, joka johtuu siitä, että soraa ja kiviä on niin paljon. Vaikka tällä alueella ei tuoteta yksinomaan nimityksen ”Graves supérieures” rypäleitä, tämä erinomainen maaperä antaa nimitykselle rungon ja on erittäin hyvän laadun symboli. Rinteillä maaperä läpäisee hyvin vettä ja pintavedet virtaavat pois. Vesien poisvirtausta edistää myös Garonnejoen pienten sivujokien muodostama laaja hydrografinen verkko. Tällaisella maaperällä viiniköynnöksen vedensaanti on tarkkaan säänneltyä.
            Viinitarhat hyötyvät erityisestä ja suotuisasta ilmastosta. Mäntymetsillä on tärkeä rooli lämpötilan säätelijänä, sillä ne suojelevat viinitarhoja lännestä tulevalta huonolta säältä. Helteiltä ja liialliselta kosteudelta viinitarhoja suojaavat Garonnejoen läheisyyden mukanaan tuoma ilmastus ja luontainen ilmanvaihto. Valtameren vaikutus puolestaan suojaa viinitarhoja kevään halloilta. Viinitarhat sijaitsevat joen ja mäntymetsien välillä, loivilla rinteillä, joilla kirkkaat ja kiillottuneet kivet heijastavat valoa viinirypäleiden pintaan.
            Graves supérieuresin alue on Bordeaux’n alueen parhaiden valko- ja punaviinien synnyinseutua ja vielä nykyäänkin käytettyjen viininvalmistusmenetelmien alkukoti. Viiniköynnökset kasvavat valtamerellisessä ilmastossa, ja niitä on täytynyt jo 1600- ja 1700-luvuilta lähtien tukea tukikeppien ja myöhemmin yleistyvien säleikköjen avulla. Köynnöksiä on leikattava ankaralla kädellä, jotta sato jakautuu hyvin ja lehtiä on riittävästi mahdollistamaan fotosynteesi ja rypäleiden optimaalinen kypsyminen.
            Lohkoille on luonteenomaista veden luontainen poisvirtaaminen, ja rypäleiden tuotantoon tarkoitettu rajattu viljelyalue luokittelee lohkot joko sen mukaan, miten hyvin vesi poistuu, tai sen mukaan, miten lohkot ovat sijoittuneet harjanteelle tai rinteelle. Mukaan ei hyväksytä sellaisia maantieteellisiä ja topografisia sijainteja, joilla on keväisin hallaa sen vuoksi, että ne sijaitsevat kaukana Garonnejoesta (joki ei voi toimia lämpötilan säätelijänä) tai keskellä metsää (kylmien ilmavirtausten kierto estyy).
            Tarkasti rajatuilla lohkoilla paikalliset rypälelajikkeet pääsevät parhaiten oikeuksiinsa. Rypälelajikkeet on valittu vuosisatojen kuluessa siitä syystä, että ne soveltuvat hyvin säilytykseen ja vanhentamiseen, mikä on yhteydessä tarpeeseen kuljettaa näitä tuotteita pitkiä matkoja.
            Viinit, joilla on tarkistettu alkuperänimitys ”Graves supérieures”, ovat yksinomaan valkoviinejä, joissa on jäännössokeria ja jotka on saatu sémillon B -lajikkeen ylikypsistä käsin ja useassa eri vaiheessa poimituista ja valikoiduista rypäleistä. Tuloksena saadaan runsaita, täyteläisiä ja väriltään kullanhohtoisia viinejä, joissa voidaan erottaa kandeerattujen hedelmien aromeja. Nimityksen maantieteellisen alueen ilmastolliset ominaisuudet ovat erityisen suotuisat tällaiselle sadonkorjuutekniikalle. Samojen tekniikoiden mukaisesti korjatut ja seoksiin lisätyt sauvignon B- ja muscadelle B -lajikkeet korostavat viinien raikkautta. Raikkautta tuovat myös niiden hiekkapitoisten tai savisten maiden ominaispiirteet, joilla nimityksen tuotantoon käytetyt lohkot sijaitsevat ja jotka antavat kyseisille jäännössokeria sisältäville viineille tasapainoisen ja hienostuneen maun, jossa on kukkaisia ja hedelmäisiä vivahteita. Viinit soveltuvat hyvin muutaman vuoden kestävään kypsytykseen, mutta niitä voidaan yhtä lailla nauttia nuorina.
            Jotta saataisiin riittävä sato mutta köynnökset eivät joutuisi kantamaan liikaa rypäleitä, vähimmäisistutustiheys on korkea, jotta rypäleet kypsyvät hyvin ja olisivat optimaalisen tiheässä.
            Alkuperänimityksen ”Graves supérieures” kansainväliseen maineeseen ovat vaikuttaneet ainutlaatuiset maantieteelliset ja pedologiset olosuhteet ja lähellä sijaitseva Bordeaux’n satama, jossa perinteisesti on käyty näiden viinien vilkasta kansainvälistä kauppaa.
            9.   Olennaiset lisäedellytykset
            
            
               
                  Välittömässä läheisyydessä sijaitseva alue
               
            
            
               Oikeudellinen kehys:
            
            Kansallinen lainsäädäntö
            
               Lisäedellytyksen tyyppi:
            
            Tuotantoa rajatulla maantieteellisellä alueella koskeva poikkeus
            
               Edellytyksen kuvaus:
            
            Välittömässä läheisyydessä sijaitsevana alueena ovat seuraavat kunnat Gironden departementissa viiniyttämistä, valmistusta ja jälkikäsittelyä koskevan poikkeuksen mukaisesti: Barsac, Beguey, Bieujac, Bommes, Cadillac, Castets en Dorthe, Fargues, Langoiran, Loupiac, Le Pian sur Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont ja Sauternes.
            
               
                  Suurempi maantieteellinen yksikkö
               
            
            
               Oikeudellinen kehys:
            
            Kansallinen lainsäädäntö
            
               Lisäedellytyksen tyyppi:
            
            Merkintöihin liittyvät täydentävät säännökset
            
               Edellytyksen kuvaus:
            
            Tarkistetun alkuperänimityksen saaneiden viinien etiketissä voidaan mainita laajempi maantieteellinen alue ”Vin de Graves”.
            Tämä laajempi maantieteellinen alue voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.
            10.   Linkki eritelmään
            
            https://info.agriculture.gouv.fr/gedei/site/bo-agri/document_administratif-d7275bf9-c6c4-43be-8478-caaef27859df